Mindehøjtidelighed i Aalborg lørdag aften for ofrene i Oslo og Utøya.

Omkring 100 mennesker var mødt op til mindehøjtidelighed foran det norske konsulat i Aalborg lørdag aften. Tre unge fra Aalborg havde taget initiativ til højtideligheden for ofrene for bomben i Oslo og skyderierne på Utøya. På samme tidspunkt fandt en lignende begivenhed sted foran den norske ambassade i København. En af arrangørerne, Lasse Olsen, udtaler om arrangementet: - Da vi hørte de forfærdelige nyheder fra Norge, blev vi hurtigt enige om, at vi ville vise vores sympati med ofrene og deres pårørende. Vi vil vise, at vi står sammen om demokratiet og om Norge, og at vi ikke vil lade os skræmme af ekstremister. Ved mindehøjtideligheden, der var annonceret via facebook, blev der holdt taler og sange.